# Goldeen

### Izvor: Wikipedija

Goldeen

Japansko ime | トサキント Tosakinto
Redni broj | 118
Generacija | prva
Vrsta | Vodeni
Stupanj | Elementarni stupanj
Razvio se iz | -
Razvija se u | Seakinga
Razvoj | stjecanjem iskustva
Visina | 0,6 m
Težina | 15,0 kg
Sposobnost | Hitro plivanje (Swift Swim)/Vodeni veo (Water Veil)

Goldeen (トサキント Tosakinto u prvotnim verzijama na japanskom jeziku) jedan je od 493 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoši Tađiri, vrijedne nekoliko bilijuna dolara. Svrha Goldeena u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Ime Goldeen kombinacija je engleskih riječi "gold" = zlato, donoseći se na njegovu sličnost s zlatnim ribicama, i "queen" = kraljica, odnoseći se na njegov nadimak Vodene kraljice. Japansko je ime kombinacija japanskih riječi "sakana" = riba, i "kin" = zlato. U prvotnoj beta verziji, njegovo je ime bilo poznato kao Goldy.

## [uredi] Biološke karakteristike

Goldeen je Pokémon čiji se lik temelji na liku zlatne ribice. Posjeduje istaknute i elegantne leđne, prsne i repne peraje, kao i rog na vrhu glave. Dok je u vodi, ove peraje elegantno lelujaju u skladu sa vodenim strujama radi čega je ova vrsta Pokémona dobila nadimke poput Vodene kraljice i Vodenog plesača.

Goldeen je Pokémon koji voli slobodno i bezbrižno plivati rijekama i čest je prizor u rijekama i jezerima, pogotovo u proljeće, kada jata ovih Pokémona plivaju uzvodno u rijekama i silovito se penju uz slapove. Proljeće je doba parenja za Goldeene, i radi toga se okupljaju i izrazito elegantno plivaju u potrazi za savršenim partnerom. Nakon parenja, kada je vrijeme za polaganje jaja, Goldeeni se penju uz slapove u velikim skupinama prema njihovom konačnom odredištu.

Iako tako ne izgleda, Goldeen je izrazito moćna Pokémon riba. Njegove leđne i prsne peraje veoma su razvijene, poput mišića, što mu dopušta da uzvodno pliva velikom brzinom, unatoč riječnim strujama. Teži moćno udarati neprijatelje i uljeze, poput ljudi, svojim rogom, a njegovo je držanje u akvarijima nemoguće jer će jednim udarcem roga i tijela probiti i najčvršće i najdeblje staklene zidove akvarija.

## [uredi] U videoigrama

Goldeen je jedan od najčešćih Pokémona kojeg je moguće pronaći u divljini; može ga se uhvatiti u svim Pokémon videoigrama RPG naravi, najčešće plivajući i pecajući u odvojenim vodenim površinama.

Goldeen ima dobar Attack, Defense i Speed status za Elemenatrnog Pokémona, čineći ga jednim od Pokémona kojeg je prilično lako trenirati do 33. razine, kada se razvija u moćnijeg Seakinga. U igrama Pokémon FireRed i LeafGreen, Goldeen je sposoban naučiti još jedan dodatan napad, Mega rog (Megahorn), izrazito snažan Buba napad, na 57. razini. Seaking također može naučiti Mega rog, na 69. razini, što je zahtjevno, radi čega mnogi igrači ne razvijaju Goldeena prije 57. razine, kako bi ga ranije naučili Mega rogu, a zatim ga razvijaju u Seakinga.

Goldeenovo je glasanje unutar videoigara prilično slično Caterpievom. Sličan je slučaj sa mnogim Pokémonima prve generacije. Razlog zašto nije poznat.

## [uredi] U animiranoj seriji

Misty, trenerica Vodenih Pokémona i Ashova prijateljica i nekadašnja pratiteljica, posjeduje Goldeena, pa je kao takav imao mnoga pojavljivanja u Pokémon animiranoj seriji, kao i u kratkometražnom filmu Pikachu's Vacation. Njegovo je prvo pojavljivanje bilo u druoj Pokémon epizodi animirane serije, iako je tada bio bespomoćan jer je ga je Misty poslala u borbu dok je bio na suhom.

Pokemon stvorenja

Bube Pokemoni | Borbeni Pokemoni | Čelični Pokemoni | Električni Pokemoni | Kameni Pokemoni | Ledeni Pokemoni | Legendarni Pokemoni | Leteći Pokemoni | Mračni Pokemoni | Normalni Pokemoni | Otrovni Pokemoni | Pokemon bebe | Početni Pokemoni | Psihički Pokemoni | Travnati Pokemoni | Vatreni Pokemoni | Vodeni Pokemoni | Zemljani Pokemoni | Zmaj Pokemoni

Dobavljeno iz "http://hr.wikipedia.org../../../g/o/l/Goldeen.html"

Kategorija: Vodeni Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- English
- Français
- Italiano
- 日本語
- Polski
- Português
- Türkçe